**Ministru kabineta noteikumu projekta “Grozījumi Ministru kabineta 2016. gada 22. novembra noteikumos Nr. 737 “Kārtība, kādā veicami bezpilota gaisa kuģu un tādu cita veida lidaparātu lidojumi, kuri nav kvalificējami kā gaisa kuģi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | **Pamatojums** | Likuma “Par aviāciju” 47. pants |
|  | **Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība** | Uz likuma “Par aviāciju” 47. panta pamata ir izdoti Ministru kabineta 2016. gada 22. novembra noteikumi Nr. 737 “Kārtība, kādā veicami bezpilota gaisa kuģu un tādu cita veida lidaparātu lidojumi, kuri nav kvalificējami kā gaisa kuģi” (turpmāk – MK 22.11.2016. noteikumi Nr. 737), kuru 19. punkts nosaka, ka bezpilota gaisa kuģa lidojumus veic ne tuvāk par 500 m no militārās infrastruktūras objektiem, kuri tiek izmantoti Nacionālo bruņoto spēku vajadzībām, izņemot gadījumu, kad lidojums ir saskaņots ar Nacionālajiem bruņotajiem spēkiem. MK 22.11.2016. noteikumu Nr. 737 2. pielikums nosaka militārās infrastruktūras objektus, virs kuriem un kuru tuvumā aizliegts veikt lidojumus.  Ir konstatēta nepieciešamība iekļaut Aizsardzības ministrijas ēku kompleksu Rīgā, Krišjāņa Valdemāra ielā 10/12 un Rīgā, Skolas ielā 1 MK 22.11.2016. noteikumu Nr. 737 2. pielikumā noteikto militārās infrastruktūras objektu sarakstā, lai nodrošinātu, ka virs minētajiem nekustamā īpašuma objektiem bez saskaņošanas ir aizliegts veikt bezpilota gaisa kuģu un tādu cita veida lidaparātu lidojumus, kuri nav kvalificējami kā gaisa kuģi.  Ar Ministru kabineta noteikumu projektu “Grozījumi Ministru kabineta 2016. gada 22. novembra noteikumos Nr. 737 “Kārtība, kādā veicami bezpilota gaisa kuģu un tādu cita veida lidaparātu lidojumi, kuri nav kvalificējami kā gaisa kuģi”” (turpmāk – noteikumu projekts) paredzēts papildināt MK 22.11.2016. noteikumu Nr. 737 2. pielikumu ar 41.1 un 45.1 punktu, attiecīgi nosakot, ka nekustamā īpašuma objekti Rīgā, Krišjāņa Valdemāra ielā 10/12 (nekustamā īpašuma kadastra Nr. 01000200130) un Rīgā, Skolas ielā 1 (nekustamā īpašuma kadastra Nr. 01000200131) iekļaujami to militārās infrastruktūras objektu sarakstā, virs kuriem un kuru tuvumā tuvāk par 500 metriem aizliegts veikts bezpilota gaisa kuģu un tādu cita veida lidaparātu lidojumus, kuri nav kvalificējami kā gaisa kuģi. Noteikumu projekts izstrādāts, lai nodrošinātu Nacionālo bruņoto spēku likuma 6. pantā noteikto uzdevumu izpildi. |
| 3. | **Projekta izstrādē iesaistītās institūcijas** | Noteikumu projektu izstrādāja Aizsardzības ministrija sadarbībā ar Nacionālajiem bruņotajiem spēkiem un Militārās izlūkošanas un drošības dienestu. |
| 4. | **Cita informācija** | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | **Sabiedrības mērķgrupas, kuras tiesiskais regulējums ietekmē vai varētu ietekmēt** | Noteikumu projekts attiecināms uz:  1) jebkuru personu, kuras īpašumā vai valdījumā ir bezpilota gaisa kuģis vai kura vēlas veikt bezpilota gaisa kuģa lidojumus;  2) komersantiem un biedrībām, kas organizē bezpilota gaisa kuģu lidojumus. |
| 2. | **Tiesiskā regulējuma ietekme uz tautsaimniecību un administratīvo slogu** | Tautsaimniecības un administratīvais slogs nemainās. |
| 3. | **Administratīvo izmaksu monetārs novērtējums** | Projekts šo jomu neskar. |
| 4. | **Cita informācija** | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts tieši neietekmēs valsts un pašvaldību budžetus |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | **Nepieciešamie saistītie tiesību aktu projekti** | Nav. |
| 2. | **Cita informācija** | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | **Sabiedrības informēšana par projekta izstrādes uzsākšanu** | Projekts pieejams sabiedrībai Aizsardzības ministrijas mājaslapas sadaļā „Sabiedrības līdzdalība”. |
| 2. | **Sabiedrības līdzdalība projekta izstrādē** | Projekts šo jomu neskar. |
| 3. | **Sabiedrības līdzdalības rezultāti** | Projekts šo jomu neskar. |
| 4. | **Saeimas un ekspertu līdzdalība** | Projekts šo jomu neskar. |
| 5. | **Cita informācija** | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | **Projekta izpildē iesaistītās institūcijas** | Nacionālie bruņotie spēki. |
| 2. | **Projekta izpildes ietekme uz pārvaldes funkcijām un institucionālo struktūru.**  **Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem** | Projekta izpilde notiks esošo valsts pārvaldes funkciju ietvaros. |
| 3. | **Cita informācija** | Nav. |

Aizsardzības ministrs R. Bergmanis

Vīza: valsts sekretārs J. Garisons

18.01.2016.

639

Heinrihs Rozēns

Aizsardzības ministrijas Krīzes vadības departamenta

Civilmilitārās sadarbības nodaļas vecākais referents

tālr.: 67335072, fakss: 67335037

e-pasta adrese: heinrihs.rozens@mod.gov.lv